text: Voldsomt vejr lukker færgerute
  09 juli 2015 kl. 10.29
  Indtil midt på eftermiddagen må passagerer til Alsfærgen væbne sig med tålmodighed. 20 passagerer kørte forgæves i morges
  Med vindstød af stormstyrke sejler færgerne ikke mellem Fynshav og Bøjden på Fyn.
  - Det er et spørgsmål om, at færgen skal kunne komme sikkert ud og ind i havnene. Og det kan de ikke i det her vejr, siger presseansvarlig Annette Timmermann til TV Syd fra selskabet Færgen, der står bag ruten.
  Siden klokken ni i formiddag har færgerne holdt sig i havn. Og der bliver de indtil tidligst klokken 15 i eftermiddag.
  - Vi håber på at kunne sejle der igen. Vejret kan jo drille, men vi plejer at ramme med vores prognoser, siger Annette Timmermann.
  Du kan holde dig orienteret om færgens sejlads på linket her.
  